****

ΕΛΛΗΝΙΚΗ ΔΗΜΟΚΡΑΤΙΑ Καλλιθέα 25/04/2025

## ΠΕΡΙΦΕΡΕΙΑ ΑΤΤΙΚΗΣ Αριθ. Πρωτ.

ΔΗΜΟΣ ΚΑΛΛΙΘΕΑΣ

ΓΡΑΦΕΙΟ: ΝΟΜΙΚΗ ΥΠΗΡΕΣΙΑ

Πληροφορίες: Παραβάλου Μ.

 ΠΡΟΣ

Ταχ.Δ/νση :ΜΑΝΤΖΑΓΡΙΩΤΑΚΗ 76 Τoν Πρόεδρο

 Καλλιθέα, 176 76 του Δημοτικού Συμβουλίου

Τηλεφ. : 213 2070 398

**ΘΕΜΑ:** Έγκριση ή μη καταβολής ποσού που αντιστοιχεί σε οφειλόμενα μισθώματα για το χρονικό διάστημα από 01/06/2024 έως 31/03/2025 προς τους νόμιμους εξ απογραφής κληρονόμους του αποβιώσαντος στις 31.8.2024 ιδιοκτήτη-εκμισθωτή Α. Σ., ήτοι στους Σ. Μ., Ε. Σ. και Ε. Σ.

Παρακαλούμε στην επόμενη συνεδρίασή σας να περιλάβετε το παρακάτω αναφερόμενο θέμα, σύμφωνα με τις διατάξεις του άρθρου 65 του Ν. 3852/2010, που αφορά στην έγκριση ή μη της καταβολής του συνολικού ποσού των οκτώ χιλιάδων τετρακοσίων έξι ευρώ (8.406,00 €) προς τους νόμιμους (εξ απογραφής ή μη) κληρονόμους του αποβιώσαντος στις 31/8/2024 Α. Σ. που αντιστοιχεί σε οφειλόμενα μισθώματα, για το χρονικό διάστημα από 01/06/2024 έως 31/03/2025.

 Από τον πιο πάνω αποβιώσαντα ιδιοκτήτη - εκμισθωτή, ο Δήμος είχε μισθώσει ακίνητο ευρισκόμενο στη συμβολή των οδών Η…………… & Α……………………. στην Καλλιθέα, για στέγαση Πολιτιστικού Κέντρου, έναντι μηνιαίου μισθώματος που ανερχόταν στο ποσό των οκτακοσίων σαράντα ευρώ και εξήντα λεπτών (840,60 €).

Συγκεκριμένα πρόκειται για καταβολή του ποσού των 8.406,00 ευρώ [ήτοι 840,60 Χ 10 μήνες]. Από το ποσό αυτό θα καταβληθεί: α) το συνολικό ποσό των 6.304,50 ευρώ, προς τους νομίμους εξ απογραφής κληρονόμους Σ. Μ. (σύζυγο αποβιώσαντος ιδιοκτήτη - εκμισθωτή από Β γάμο), Ε. Σ. και Ε. Σ. (τέκνα του αποβιώσαντος από Β γάμο), ήτοι το ποσό των 2.101,50 στον καθένα, κατά το ποσοστό της κληρονομικής τους μερίδας, δηλ ¼ στον καθένα και β) το εναπομείναν υπόλοιπο ποσό των (2.101,50) ευρώ που αναλογεί στο ποσοστό (1/4) έτερης κληρονόμου που αποποιήθηκε την κληρονομιά (Ε. Σ. τέκνου του αποβιώσαντος από τον Α΄ γάμο), θα παρακρατηθεί από το Δήμο ή θα κατατεθεί στο Ταμείο Παρακαταθηκών και Δανείων, κατά τη διακριτική του ευχέρεια.

 Ο Δήμος Καλλιθέας, όπως προκύπτει και από την με αριθμ. πρωτ. 19945/09-04-2025 συνημμένη βεβαίωση της αρμοδίου Αντιδημάρχου, έκανε συνεχή χρήση του πιο πάνω αναφερόμενου ακινήτου για όλο το χρονικό διάστημα από 01/06/2024 έως 31/03/2025, χωρίς εναντίωση των πιο πάνω αναφερομένων και συνεπώς οφείλει να καταβάλει τα οφειλόμενα μισθώματα, για το ανωτέρω χρονικό διάστημα.

Με την υπ’ αρ. 202/24-04-2025 (ΑΔΑ: 91ΡΙΩΕΚ-ΣΥ7) απόφαση της Δημοτικής Επιτροπής αποφασίσθηκε η εξειδίκευση πίστωσης για την καταβολή του πιο πάνω ποσού προς τους νόμιμους εξ απογραφής κληρονόμους του αποβιώσαντος στις 31.8.2024 ιδιοκτήτη-εκμισθωτή Α. Σ..

Η πιο πάνω δαπάνη θα βαρύνει τον Κ.Α.: 15.6232.0003, γραμμένη πίστωση του προϋπολογισμού, έτους 2025 του Δήμου μας.

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΔΑΠΑΝΩΝ** | **Κ.Α & ΤΙΤΛΟΣ ΠΡ/ΜΟΥ** | **ΠΟΣΟ** **ΔΑΠΑΝΗΣ** |
| 1. | καταβολή ποσού:α) το συνολικό ποσό των 6.304,50 ευρώ, προς τους νομίμους εξ απογραφής κληρονόμους Σ. Μ. (σύζυγο αποβιώσαντος ιδιοκτήτη - εκμισθωτή από Β γάμο), Ε. Σ. και Ε. Σ. (τέκνα του αποβιώσαντος από Β γάμο), ήτοι το ποσό των 2.101,50 στον καθένα, κατά το ποσοστό της κληρονομικής τους μερίδας, δηλ ¼ στον καθένα και β) το ποσό των (2.101,50) ευρώ που αναλογεί στο ποσοστό (1/4) έτερης κληρονόμου που αποποιήθηκε την κληρονομιά (Ε. Σ. τέκνου του αποβιώσαντος από τον Α΄ γάμο), θα παρακρατηθεί από το Δήμο ή θα κατατεθεί στο Ταμείο Παρακαταθηκών και Δανείων, κατά τη διακριτική του ευχέρεια. | **Κ.Α: 15.6232.0003** με τίτλο **«Λοιπές μισθωμένες αίθουσες»** | πόσο 8.406,00 ευρώ:α) συνολικό ποσό 6.304,50 ευρώ ήτοι το ποσό των 2.101,50 στον καθέναβ) ποσό (2.101,50) ευρώ |

Ο ΔΗΜΑΡΧΟΣ

 ΚΩΣΤΑΣ ΑΣΚΟΥΝΗΣ

Συνημμένα

- η υπ’ αρ. πρωτ. 19945/09-04-2025 βεβαίωση Αντιδημάρχου

- η υπ’ αρ. 202/2025 απόφαση της Δημοτικής Επιτροπής

Εσωτ. Διανομή

-Γρ. Δημάρχου

-Γρ. Γεν. Γραμματέα

-Νομική Υπηρεσία

-Τμ Πρ/σμου & Εκκαθάρισης Δαπανών